Hihi no wende gũthoma ũhoro ũyũ na %%?
Bibilia Intaneti-inĩ | NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Hihi no wende gũthoma ũhoro ũyũ na %%?
-
Kĩhiko na ndigano (1-9)
-
Kĩheo gĩa gũkorũo mũndũ atarĩ thĩinĩ wa kĩhiko (10-12)
-
Jesu kũrathima ciana (13-15)
-
Kĩũria kĩa mwanake warĩ mũtongu (16-24)
-
Kwĩima nĩ ũndũ wa Ũthamaki (25-30)
19 Rĩrĩa Jesu aarĩkirie kũheana ũhoro ũcio, akiuma Galili agĩthiĩ matũũra-inĩ marĩa maahakaine na Judea mũrĩmo ũcio ũngĩ wa Jorodani.
2 Ningĩ kĩrĩndĩ kĩnene gĩkĩmũrũmĩrĩra, nake agĩkĩhonia.
3 Na Afarisai magĩũka harĩ we nĩguo mamũgerie, makĩmũũria ũũ: “Watho nĩ wĩtĩkĩrĩtie mũndũ atigane na mũtumia wake nĩ ũndũ wa gĩtũmi o gĩothe?”
4 Akĩmacokeria ũũ: “Kaĩ mũtathomete atĩ ũrĩa wombire andũ kuuma o kĩambĩrĩria aamombire marĩ mũthuri na mũtumia?
5 Ningĩ kaĩ mũtathomete atĩ oigire, ‘Nĩ ũndũ ũcio mũndũrũme nĩ agaatiga ithe na nyina manyitane na mũtumia wake, na acio erĩ matuĩke mwĩrĩ ũmwe’?
6 Nĩ ũndũ ũcio ti erĩ rĩngĩ, no nĩ mwĩrĩ ũmwe. Kwoguo-rĩ, arĩa Ngai anyitithanĩtie, mũndũ ndakanamatigithanie.”
7 Makĩmũũria ũũ: “Na nĩ kĩĩ gĩagĩtũmire Musa aathane atĩ mũndũ ahe mũtumia wake marũa ma ndigano?”
8 Nake akĩmeera atĩrĩ: “Musa aamwĩtĩkĩririe mũtiganage na atumia anyu nĩ ũndũ wanyu kũũmia ngoro, no ũguo tiguo kwarĩ kuuma o kĩambĩrĩria.
9 Ngũmwĩra atĩ, mũndũ o wothe angĩtigana na mũtumia wake nĩ ũndũ wa gĩtũmi kĩngĩ tiga nĩ ũndũ wa ngomanio itagĩrĩire na ahikie ũngĩ nĩ atharĩtie.”
10 Arutwo ake makĩmwĩra ũũ: “Angĩkorũo ũguo nĩguo kwagĩrĩire harĩ mũthuri na mũtumia wake-rĩ, nĩ kaba kwaga kũhikania.”
11 Jesu akĩmeera: “Ti andũ othe mangĩhota gwĩka ũguo, tiga arĩa marĩ na kĩheo kĩu.
12 Tondũ andũ amwe magaga kũingĩra thĩinĩ wa kĩhiko nĩ ũndũ wa gũciarũo matariĩ ta andũ ahakũre, angĩ nao mahakũrĩtwo nĩ andũ, na nĩ kũrĩ angĩ maikaraga ta andũ ahakũre nĩ ũndũ wa Ũthamaki wa igũrũ. Ũrĩa ũngĩhota gũikara atarĩ kĩhiko-inĩ, nĩ aikare ũguo.”
13 Thutha ũcio andũ makĩmũrehera twana nĩguo atũigĩrĩre moko na atũhoere, no arutwo ake makĩmakaania.
14 No Jesu akĩmeera ũũ: “Rekei twana tũũke harĩ niĩ, nĩ gũkorũo Ũthamaki wa igũrũ nĩ wa arĩa matariĩ ta tuo.”
15 Agĩtũigĩrĩra moko na akiuma kũu.
16 Na rĩrĩ, mũndũ ũmwe agĩũka harĩ we akĩmũũria: “Mũrutani, njagĩrĩirũo gwĩka ũndũ ũrĩkũ mwega nĩguo ngoona muoyo wa tene na tene?”
17 Nake akĩmũũria atĩrĩ: “Nĩ kĩĩ gĩgũtũma ũnjũũrie ũhoro wĩgiĩ ũndũ ũrĩa mwega? Kũrĩ o Ũmwe tu mwega. No angĩkorũo nĩ ũkwenda gũkoona muoyo, athĩkagĩra maathani.”
18 Akĩmũũria atĩrĩ: “Marĩkũ?” Jesu akĩmũcokeria: “Ndũkanoragane, ndũkanatharie, ndũkanaiye, ndũkanarute ũira wa maheeni,
19 tĩaga thoguo na maitũguo, na wendage mũndũ ũrĩa ũngĩ o ta ũrĩa wĩyendete.”
20 Nake mwanake ũcio akĩmwĩra: “Maũndũ macio mothe ndũire nũmĩtie; ndĩrabatara ũndũ ũngĩ ũrĩkũ?”
21 Jesu akĩmwĩra: “Ũngĩenda kwagĩrĩra, thiĩ wendie indo ciaku ũhe athĩni, na nĩ ũkũgĩa na mũthithũ kũrĩa igũrũ, ũcoke ũũke ũtuĩke mũrũmĩrĩri wakwa.”
22 Rĩrĩa mwanake ũcio aaiguire ũguo, agĩthiĩ arĩ na kĩeha, nĩ ũndũ aarĩ na indo nyingĩ.
23 Jesu agĩcoka akĩra arutwo ake atĩrĩ: “Ngũmwĩra na ma atĩrĩ, ũgaakorũo ũrĩ ũndũ mũritũ harĩ mũndũ mũtongu gũtonya Ũthamaki-inĩ wa igũrũ.
24 Ningĩ ngũmwĩra atĩrĩ, nĩ ũndũ mũhũthũ harĩ ngamĩra gũtonyera karima ga cindano gũkĩra mũndũ mũtongu gũtonya Ũthamaki-inĩ wa Ngai.”
25 Rĩrĩa arutwo maaiguire ũguo, makĩgega mũno, makĩũria ũũ: “Nũ ũngĩkĩhonokio?”
26 Jesu akĩmacokeria amarorete akĩmeera: “Ũndũ ũcio ndũngĩhoteka harĩ andũ, no harĩ Ngai maũndũ mothe no mahoteke.”
27 Petero agĩcoka akĩmũũria: “Atĩrĩrĩ, ithuĩ nĩ tũtigĩte indo ciothe na tũgakũrũmĩrĩra; tũkaaheo kĩĩ?”
28 Nake Jesu akĩmeera ũũ: “Ngũmwĩra atĩrĩ na ma, hĩndĩ ĩrĩa maũndũ makerũhio, rĩrĩa Mũrũ wa mũndũ agaikarĩra gĩtĩ gĩake kĩa ũnene, inyuĩ mũnũmĩrĩire mũgaikarĩra itĩ ikũmi na igĩrĩ cia ũnene mũtuagĩre mĩhĩrĩga ĩrĩa ikũmi na ĩĩrĩ ya Isiraeli cira.
29 Ningĩ mũndũ o wothe ũtigĩte nyũmba kana ariũ a nyina kana aarĩ a nyina kana ithe kana nyina kana ciana kana mĩgũnda nĩ ũndũ wa rĩĩtwa rĩakwa, nĩ ekwamũkĩra indo icio irĩ maita igana na nĩ akaagaya muoyo wa tene na tene.
30 “No andũ aingĩ arĩa marĩ mbere magaatuĩka a thutha, nao arĩa marĩ thutha matuĩke a mbere.
Tũma
Tũma
NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Mathayo 19
Gĩkũyũ
Thoma Bibilia Intaneti-inĩ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
kik_Latn kik_Latn kik_Latn unk kik_Latn unk kik_Latn unk kik_Latn unk kik_Latn unk kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kam_Latn kik_Latn kik_Latn eng_Latn